krádeže vlámaním, ku ktorému došlo v záhradkárskej oblasti Pod Ščobom
v katastri obce Šandal, časť Roveň.
<p>"Dvaja Stropkovčania vo veku 17 a 21 rokov po
predchádzajúcej dohode dňa 22. marca 2013 okolo 20.00 hod. na chatke
rukami vylomili vchodové dvere s kovovou mrežou, cez vzniknutý otvor vošli
do vnútra, odkiaľ ukradli televízor, satelitný prijímač so smart kartou
Skylink a diaľkovým ovládačom k satelitnému prijímaču. Krádežou a
poškodením dverí spôsobili majiteľke celkovú škodu vo výške
260 eur," informoval hovorca KR PZ Prešov Daniel Džobanik a
doplnil, že na základe zistených skutočností vzniesol poverený
príslušník Obvodného oddelenia PZ v Stropkove obom páchateľom obvinenie
za prečin krádeže. Obaja obvinení sú stíhaní na slobode. Zaistené veci,
teda televízny aj satelitný prijímač, sú už opäť v rukách
majiteľky.